Na temelju članka 30. Statuta Općine Vladislavci („Službeni glasnik“ Općine Vladislavci broj 3/13, 3/17, 2/18, 4/20, 5/20 -pročišćeni tekst, 8/20, 2/21 i 3/21 – pročišćeni tekst) Općinsko vijeće Općine Vladislavci na svojoj 41. sjednici održanoj dana 19. srpnja 2024. godine donosi

**ZAKLJUČAK**

**o usvajanju Izvješća o izvršenju**

**Programa financiranja vjerskih zajednica**

**iz Proračuna Općine Vladislavci za 2023. godinu**

**I.**

Usvaja se Izvješće o izvršenju Programa financiranja vjerskih zajednica iz Proračuna Općine Vladislavci za 2023. godinu, KLASA: 400-01/22-12/01, URBROJ: 2158-41-01-24-05 od 28. svibnja 2024. godine.

**II.**

Izvješće o izvršenju Programa financiranja vjerskih zajednica iz Proračuna Općine Vladislavci za 2023. godinu, sastavni je dio ovog Zaključka.

**III.**

Ovaj Zaključak ima biti objavljen u „Službenom glasniku“ Općine Vladislavci.

KLASA: 400-01/22-12/01

URBROJ: 2158-41-01-24-06

Vladislavci, 19. srpnja 2024.

**Predsjednik**

**Općinskog Vijeća**

Krunoslav Morović, v.r.

Na temelju članka 36. Statuta Općine Vladislavci (Službeni glasnik“ Općine Vladislavci broj 3/13, 3/17, 2/18, 4/20, 5/20 -pročišćeni tekst, 8/20, 2/21 i 3/21 – pročišćeni tekst ) Općinski načelnik Općine Vladislavci dana 28. svibnja 2024. godine, podonosi

**IZVJEŠĆE**

**o izvršenju Programa financiranja vjerskih zajednica**

**iz Proračuna Općine Vladislavci za 2023. godinu**

**I.**

Općinsko vijeće Općine Vladislavci donijelo je Program financiranja vjerskih zajednica iz Proračuna Općine Vladislavci za 2023. godinu („Službeni glasnik“ Općine Vladislavcibr. 13/22 i 10/23).

Programom financiranja vjerskih zajednica iz Proračuna Općine Vladislavci za 2023. godinu („Službeni glasnik“ Općine Vladislavci br. 13/22 i 10/23) utvrđena je visina potpore koja se može dodijeliti vjerskim zajednicama u 2023. godini i to:

|  |  |  |
| --- | --- | --- |
| **R.BR.** | **OPIS** | **PLANIRANO u €** |
|  | Kapitalne donacije vjerskim zajednicama | 5.308,91 |
|  | Tekuće donacije vjerskim zajednicama | 1.648,00 |
|  | **UKUPNO** | **6.959,91** |

Programom financiranja vjerskih zajednica iz Proračuna Općine Vladislavci za 2023. godinu propisano je da se donacije sredstava vjerskim zajednicama provodi temeljem Pravilnika o financiranju udruga iz Proračuna Općine Vladislavci („Službeni glasnik“ Općine Vladislavci br. 2/16, 5/21, 5/22 i 6/22- pročišćeni tekst).

**II.**

U 2023. godini sredstva planirana Programom financiranja vjerskih zajednica iz Proračuna Općine Vladislavci za 2023. godinu, utrošena su za slijedeće namjene:

|  |  |  |  |
| --- | --- | --- | --- |
| **R.BR.** | **OPIS** | **PLANIRANO u €** | **IZVRŠENO u €** |
|  | Kapitalne donacije vjerskim udrugama | 5.308,91 | 5.308,91 |
|  | Tekuće donacije vjerskim zajednicama | 1.648,00 | 1.647,71 |
|  | **UKUPNO** | **6.959,91** | **6.956,62** |

Kapitalne donacije vjerskim zajednicama u iznosu od 5.308,91 € dodijeljena je sukladno Pravilniku o financiranju udruga iz Proračuna Općine Vladislavci („Službeni glasnik“ Općine Vladislavci br. 2/16 i 5/21, 5/22 i 6/22- pročišćeni tekst), na način da je općinski načelnik u srpnju 2023. godine raspisao natječaj za financiranje provedbe programa/projekta vjerskih zajednica na području Općine Vladislavci za koje su osigurana sredstva u Proračunu za 2023. godinu a obuhvaćaju projektne aktivnosti vjerskih zajednica koje se odnose na brigu o sakralnim objektima na području Općine Vladislavci. Po provedenom natječaju dodijeljena je jedna kapitalna donacije i to:

1. Kapitalna donacija u iznosu od 5.308,91 € dodijeljena je ĐAKOVAČKOJ NADBISKUPIJI, ŽUPI ROĐENJA SVETOG IVANA KRSTITELJA VLADISLAVCI, Kralja Tomislava 135, Vladislavci, za rekonstrukciju i dogradnju crkve Svetog Križa u Dopsinu.

Sa Vjerskom zajednicom potpisan je ugovor o dodjeli kapitalne donacije, Vjerska zajednica podnijela je izvješće o utrošku sredstava, obavljana je kontrola na licu mjesta, utvrđeno je da su sredstva kapitalne donacija utrošena namjenski.

Tekuće donacije dodijeljene su pojedinačnim Odlukama općinskog načelnika.

**III.**

Ovo Izvješće upućuje se na razmatranje i usvajanje Općinskom vijeću Općine Vladislavci.

KLASA: 400-01/22-12/01

URBROJ: 2158-41-01-24-05

Vladislavci, 28. svibnja 2024.

**Općinski načelnik**

Marjan Tomas, v.r.